Christene | Om te probeer verstaan
Tag Archives: Christene
“Maar talle aaklige dade is al in die naam van God gepleeg!”
Posted on Desember 18, 2010 by Retha | 1 comment
Ongelowiges gebruik dikwels bogenoemde as ‘n argument teen geloof in God. Onder die probleme met daardie argument is :
->Ongeloof in God los jou sonder ‘n grond waarop jy iets kan aaklig noem.
->Die aaklighede van ateïste het ‘n veel hoër dodetal: Mao, Stalin, Pol Pot…
->Hulle verwar dikwels Allah met God en noem nare dade in Allah se naam as aaklighede in God se naam.
‘n Ander probleem is wie blameer moet word as daar misdade in iemand se naam gepleeg word.
Byvoorbeeld, veronderstel iemand doen homself as ‘n verteenwoordiger van Bill Gates voor, en koop miljoene se goedere op krediet. Die onderneming glo Bill Gates sal instaan hiervoor. Maar die “verteenwoordiger” werk nie regtig vir Bill Gates nie, en die onderneming kry nie sy geld nie.
As iemand dan bedrog pleeg in die naam van Bill Gates, blameer jy Bill Gates? Blameer jy sy werknemers? Is dit ‘n rede waarom mense nie na Bill moet luister of vir hom moet werk nie?
Eweneens, as iemand aaklige dade in die naam van God pleeg, kan God nie blameer word tensy jy kan bewys Hy sit daaragter nie. God se volgelinge is ook onskuldig.
Naskrif: Sien dalk ook “No true Christian, no true Scotsman?”
Ikeys se “Sax Appeal” beledigend teenoor gelowiges
Posted on Februarie 22, 2009 by Retha | 103 Kommentaar
In die nuwe joolblad van die Universiteit van Kaapstad, genaamd Sax Appeal, word daar verskeie beledigings teenoor gelowiges gemaak. Christene word beskryf as C.*.*.T’s (Christians who Understand no Theorems). In een prent skree ‘n man: “I love God!” Die woorde daarby lees: “F**k off to heaven and leave the rest of us alone.” Jesus word ook beledig, en daar word geimpliseer dat God pervers is. In ’n gewraakte swart-en-wit foto-artikel word “fundamentele Christene” “op hul plek” gesit met opmerkings soos dat “honderde miljoene Christene oor die wêreld verkeerd is” om in God te glo. Hulle herpubliseer ook ‘n Zapiro-strokie oor homoseksualiteit, wat verskei Bybelverse vreeslik verdraai. (Hoewel ek nie daardie jooltydskrif ken nie, ken ek die Zapiro-stuk.)
Pick en Pay, wat gewoonlik die joolblaaie van die UK borg en op hulle rakke aanhou, het hierdie keer die boek aan sy rakke onttrek.
Daar klaarblyklik nie mense wat ekonomie of sakebestuur studeer op daardie redaksie nie. (As daar is, let hulle nie op in die klas nie.) Want die eerste ding wat mens in besigheid leer is: Gee die klant wat hy soek, want jy maak jou geld uit hom. In hierdie geval maak hulle die jool-geld uit die soort mense wat graag geld gee vir liefdadigheid. Talle studies, byvoorbeeld hierdie een, wys dat gelowiges baie meer geneig is om vir liefdadigheid te gee as ongelowiges, selfs vir sekulêre liefdadighede. Deur die vrygewige groep te beledig, maak hulle dat Ikey-jool dalk in die toekoms minder gaan insamel.
Die Universiteit se jool-missiestelling sê klaarblyklik:
Dit wil voorkom of daardie vaardighede en perspektiewe nie die vaardigheid en perspektief insluit om nie die meerderheid van SA se bevolking te beledig nie.
En as ander mense ons wat gelowiges is slegsê, ons vervolg op klein of groot skaal, wat dan? Dan kan ons onthou dat die Bybel dit ook voorspel het. Ons leef in die laaste dae, en hierdie dinge is deel daarvan.
Matteus 5:11 Geseënd is julle wanneer die mense julle ter wille van My beledig en vervolg en valslik al wat sleg is van julle sê. Wees bly en verheug, want julle loon is groot in die hemel. Hulle het immers die profete voor julle net so vervolg.